تېرو ۲۴ ساعتونو کې د سرې میاشتې د فعالیتونو خبرونه: بغلان/ پنجشېر/ بامیان: له ۱،۵۰۰ اړمنو او بېوزلو کورنیو سره په ټولیزه توګه د ۱۲۶.۷۵ ټنه خوراکی توکو مرسته ترسره شوه، چې هرې کورنۍ ته ۸۴،۵ کیلو خوراکی توکی چې اوړه، وریژې او غوړی په کې شامل وو، ورکړل شول. کابل: بګرامیو ولسوالۍ کې له ۳۰ بېوزلو او اړمنو کورنیو سره د ځان بسیاینې په موخه د ۹۰ رأسه اوزو مرسته وشوه، چې هرې کورنۍ ته دوه شیدې ورکوونکې غټې اوزې او یو نر اوزګوړی ورکړل شو. بدخشان: د مرکز فیض آباد اړوند لومړۍ ناحیه کې یوه کورنۍ د ورښتونو له امله او پینځمه ناحیه کې یوه کورنۍ چې د اورلګېدنې له امله زیانمنې شوې وې، د ۴ قلمه غیر خوراکی توکو مرسته ورسره وشوه چې ترپالونه، کمپلې، د اوبو بوشکې، او د نارینه او ښځینه وو څادرونه په کې شامل وو.